**Заявка за участие**

С настоящата заявка потвърждавам участието на представляваната от мен компания в конкурс за проекти в обществена полза “Творци на бъдещето”, с водеща организация Българската мрежа на Глобалния договор на ООН.

**Данни за компанията-участник**:

| **Официално име на компанията/ организацията** на български и английски език, така както искате да се изписва в информационната кампания: |  |
| --- | --- |
| **Контакти на лицето, отговарящо за програмата:** Електронна поща/Телефон: |  |
|  |  |

Няма такса за участие за компании и служители, от заявилите участие компании се очаква да спазят ангажиментите, описани в Общите условия на проекта и да подкрепят реализирането на одобрените идеи в случай, че са от техни служители.

С присъединяването си към проекта, долуподписаният ……………………………………..……………………………………………………………………………..….,   
в качеството си на отговарящ за …………….…………………………………………………………, компания-участник в “Творци на бъдещето”, декларирам, че съм запознат и приемам Общите условия, регламента и визуализационните ресурси.

....................................

Подпис

За повече информация:

Даринка Георгиева (тел. 0882 173 188)

Елена Матеева (тел.0889 666 229)

Българска мрежа на Глобалния договор на ООН

e-mail: [secretariat@unglobalcompact.bg](mailto:secretariat@unglobalcompact.bg)

[www.unglobalcompact.bg](http://www.unglobalcompact.bg)

[www.unglobalcompact.org](http://www.unglobalcompact.org)

**ОБЩИ УСЛОВИЯ**

**Чл.1**. Настоящите общи условия определят реда за включване на участници в дейностите на **Конкурс за проекти в обществена полза “Творци на бъдещето”** (наричан за краткост КОНКУРСЪТ). КОНКУРСЪТ се изпълнява от сдружение „Българска мрежа на Глобалния договор на ООН” като водеща организация, с подкрепата на Пощенска банка.

**Чл.2.** Участници в КОНКУРСА са компаниите, попълнили и изпратили в срок документи за присъединяване.

**Чл.3**. Водещата организация има ангажимент да:

1. Предостави методическа, техническа и координационна помощ при изпълнение на КОНКУРСА.
2. Осигури организационни и комуникационни насоки за изпълнение на КОНКУРСА.
3. Да предостави и информира участващите компании за резултатите от КОНКУРСА.
4. Да популяризира концепцията и посланията на КОНКУРСА, упоменавайки дейностите и наименованията на компаниите участници.
5. Да предостави на участниците в КОНКУРСАтекст – описание на инициативата (“boilerplate”), участниците и списък на медийните партньори и логата им.

**Чл.4.** Участниците в КОНКУРСА имат ангажимент да:

1. Разпространят информация за конкурса към своите служители;
2. Насърчат служителите си да се включат в конкурса;
3. В случай, че компания-участник работи активно по някоя от Целите, може да насърчи служители си да работят приоритетно по нея;
4. Оценят получените проекти и да изпратят до 5 от тях към секретариата на Българската мрежа
5. Популяризират принадлежността на компанията си към инициативата на Глобалния Договор на ООН, десетте принципа и Целите за устойчиво развитие;
6. Популяризират концепцията, посланията и дейностите на проекта при спазване на правилата за визуализация, цитиране на водещата организация и споменаване на медийните партньори;
7. Използват описанието на инициативата (“boilerplate”), да споменават организатора й БМГД при съобщения, интервюта, пресс-конференции и други инициативи, свързани с ПРОЕКТА;
8. Споменат партньора/и във възможно най-голям брой от материалите, които използват за популяризиране на КОНКУРСА (например: плакати, анонси на интернет страницата, покани, вътрешни бюлетини, банери и др.)
9. Да изпратят обобщена информация и снимки за реализирането и популяризирането на ПРОЕКТА и споменаването на медийните партньори.

**Чл.5.** Лични данни на участници в КОНКУРСА (служители), се събират единствено с тяхно изрично писмено съгласие и имат за цел да представят участниците и техните компании и се съхраняват до 6 месеца след приключването на проекта. Личните данни, които ще бъдат събирани включват имена, длъжност, професия, работно място/учебно заведение, снимка.

**Чл.6**. Участниците в дейностите на КОНКУРСА се ангажират да споделят опита и знанията, придобити по време на участието в проекта в организациите си, вкл. и приноса на БМГД на ООН за осъществяване на проектните дейности.

**Чл.7.** Участниците се ангажират да спазват доброто име и репутация на водещата организация и останалите компании.

**За Конкурса за проекти в обществена полза “Творци на бъдещето”**

**Конкурсът за проекти в обществена полза “Творци на бъдещето”** е инициатива на Българската мрежа на Глобалния договор на ООН. Целта на конкурса е популяризиране на Целите за устойчиво развитие сред служителите на компаниите и организациите на Глобалния договор, като се покаже връзката между конкретни проекти и Целите, и се подкрепят дейности за тяхното постигане, инициирани от служителите.

Конкурсът е предназначен за организации-членове на Глобалния договор на ООН в България, като могат да не са част от Българската мрежа. Конкурсът е предназначен за служителите на организациите-членове: служителите, с техния творчески и съзидателен потенциал, и лична ангажираност с различни теми - опазване на околната среда, залесяване, замърсяване, по-добро образование, здравеопазване, безопасно събиране на електронни отпадъци, опазване на здравето, имат водеща роля. Макар с различно образование и професионална реализация, те са обединени от етични норми и отговорност към обществото на компаниите, за които работят. Конкурсът ще канализира този потенциал на служителите и ще подпомогне реализирането на най-конкурентните проекти.

Проектите, които ще бъдат изпращани от служителите, трябва да предлагат решение по някоя от Целите за устойчиво развитие, по които работи Българската мрежа, а именно:

* Околна среда. Запазване на биоразнообразието.
* Качествено образование - напр. връзка на образованието с бизнеса; lifelong learning; дигитални умения.
* Антикорупция. Фалшиви новини.
* Добро здраве: работодателят като достоверен източник на здравна информация и мерки; насърчаване на ваксинацията; психическо здраве; спорт; здравословно хранене и др.
* Сигурна работа и икономически растеж - work-life balance, учене през целия живот; нови отношения фирма-служители и др.

Успешните проекти трябва да отговарят на някои задължителни условия, каквито са приложимост в повече от една компания или регион, степен на новост или иновативност, участие на различни заинтересовани страни, вкл. местни общности, устойчивост във времето и резултатите.